text: 
  SAS AFVISER
  
  Svenske og norske aviser mente i går også at vide, at Stefan 
  Rasmussens dage som helte-pilot var tæt på at være forbi. Men også 
  det afvises af SAS, også selv om en norsk avis havde SAS-bossen Jan 
  Carlzon som kilde. Han skulle efter en radio-udsendelse i svensk radio
   have sagt, at " den som er helt i dag måske er noget andet 
  i morgen. "
  
  " Den udtalelse er i følge Jan Carlzon selv fremsat under en 
  diskussion om faren for, at medier drager for hastige konklusioner. 
  Den har ingen forbindelse med årsagen til flystyrtet.
  
  I øvrigt må ingen i SAS udtale sig om en eventuel årsag, før 
  havarikommissionen er færdig med dens undersøgelser.
  
  Men i det materiale, jeg selv har set fra kommissionen, er der ikke 
  så meget som en antydning af, at Stefan Rasmussen skulle have gjort 
  noget galt, " siger informationschef i SAS, Troels Rasmussen.
  
  De tekniske chefer i både Danmark og Sverige forstår heller ikke, 
  hvor rygtet kommer fra:
  
  
  
  